قازاخیستان و سعودی عربیستانی قارشی‌لیق‌لی فایدا‌لی امکداش‌لیغی گئنیشلندیرمک عهده لیگینی تزه‌له‌ییب.
قازاخیستان پرزیدنتی کاسیم جومرد توکایئو سعودی عربیستانی‌نین تاریم، اطراف موحیط و سو قایناق لاری ناظیری عبدالرحمن الفضلینی پایتاخت آستانادا قبول ائدیب.
گؤروش زامانی کاسیم جومرد توکایئو وورغولاییب کی، سؤزوگئدن سفر ایکی اؤلکه آراسیندا چوخ شاخه‌لی علاقه‌لره عملی تکان وئره‌جک.
قازاخیستان پرزیدنتی جده-‌یه ان سون سفری زامانی سعودی عربیستانی‌نین ولیعهد شاه‌زاده‌سی محمد بن سلمان ایله گؤروشونو خاطیرلادا‌راق "بیز یاخین امکداش‌لیق و اؤلکه‌لریمیز آراسیندا علاقه‌لرین داها دا گوجلندیریلمه‌سی باره‌ده راضیلیغا گلدیک" دئییب.
عبدالرحمن الفضلی همچنین سعودی عربیستانی‌نین ولیعهد شاه‌زاده‌سی سلمانین قازاخیستانلا قارشی‌لیق‌لی فایدا‌لی امکداش‌لیغی گئنیشلن‌دیرمک اوزره عهده لیک لرینی  چاتدیریب. او خصوصیله قیدا تهلوکه‌سیزلیگی مسئله‌سینه توخونا‌راق دئییب: "ارزاق تهلوکه‌سیزلیگی بو گون بوتون دونیا اوچون بؤیوک پروبلئم‌دیر. اینانیریق کی، قازاخیستان بو ساحه‌ده مهم اویونچو اولماق اوچون هر جور ایمکانا مالیک‌دیر".
گؤروش زامانی طرف‌لر تاریم، توریزم، تیجارت و اقتصادی ساحه‌لرده امکداش‌لیق مسئله‌لرینی قیمتلندیریب‌لر.
